

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-3 „DĖL ROKIŠKIO RAJONO SAVIVALDYBĖS 2023 METŲ BIUDŽETO PATVIRTINIMO“ PAKEITIMO**

2023 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 26 straipsnio 4 dalimi ir atsižvelgdama į valstybės institucijų ir įstaigų norminius aktus dėl valstybės biudžeto tikslinių dotacijų paskirstymo, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2023 m. sausio 27 d. sprendimą Nr. TS-3 „Dėl Rokiškio rajono savivaldybės 2023 metų biudžeto patvirtinimo“:

1.1. pakeisti 1 punktą ir išdėstyti taip:

„1. Patvirtinti Rokiškio rajono savivaldybės biudžeto prognozuojamas pajamas 2023 metams **–** **60 356,94680** **tūkst. Eur** (1, 2, 3 priedai)“;

1.2. pakeisti 2 punktą ir išdėstyti taip:

„2. Patvirtinti Rokiškio rajono savivaldybės biudžeto asignavimus 2023 metams –

**60 356,94680 tūkst. Eur** (4 ar 5 ir 7 priedai)“;

1.3. pakeisti 3 punktą ir išdėstyti taip:

„3. Patvirtinti asignavimus darbo užmokesčiui – **29 568,33105** tūkst. Eur“.

2. Sprendimo 1, 2, 3, 4, 5, 6,7,8, 9 priedus išdėstyti nauja redakcija.

Savivaldybės meras Ramūnas Godeliauskas

Reda Dūdienė

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2023 M. SAUSIO 27 D. SPRENDIMO NR. TS-3 „DĖL ROKIŠKIO RAJONO SAVIVALDYBĖS 2023 METŲ BIUDŽETO PATVIRTINIMO“ PAKEITIMO“**

**AIŠKINAMASIS RAŠTAS**

2023-12-13

Projekto rengėjas – Finansų skyriaus vedėja Reda Dūdienė.

Pranešėjas komitetų ir Tarybos posėdžiuose –Finansų skyriaus vedėja Reda Dūdienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Lietuvos Respublikos vietos savivaldos įstatyme ir Lietuvos Respublikos biudžeto sandaros įstatyme savivaldybių tarybos įpareigojamos kasmet patvirtinti savivaldybių metinį biudžetą ir prireikus jį keisti. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 26 straipsnio 4 dalimi, valstybės institucijų ir įstaigų teisės aktais dėl valstybės biudžeto tikslinių dotacijų skyrimo bei savivaldybės biudžetinių įstaigų prašymais dėl lėšų skyrimo. Teisės aktų keisti nereikės. |
| 3. | Laukiami rezultatai | Vykdant biudžetą bus užtikrintas biudžetinių įstaigų finansavimas, numatytų programų ir projektų vykdymas.  |
| 4.  | Lėšų poreikis ir šaltiniai | Valstybės biudžeto ir savivaldybės biudžeto lėšos, biudžetinių įstaigų pajamos už teikiamas paslaugas, ES finansinės paramos lėšos. |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  Sprendimo projekte **pajamų**  dalį (1,2,3 priedai) siūloma didinti 1219,6 tūkst. Eur. Patikslintas pajamų planas sudarys *60 356,94680 tūkst. Eur.*  Iš **valstybės biudžeto** sumažinta 7,44591 tūkst. Eur tikslinių dotacijų. („biudžeto pakeitimų“ lentelės 1, 2 priedai). Didžiausia suma – gauta papildomai 666 tūkst. Eur daugiafunkcinės salės statybai. Dėl pasikeitusios kompensacijų už šildymą tvarkos, sumažėjus gavėjų skaičiui grąžinome SADM 834,4 tūkst. Eur. **Europos Sąjungos finansinės paramos lėšų** gauta 1336,68461 tūkst.Eur.Į **savivaldybės biudžetą** surenkamų pajamų planas didinamas 241,3 tūkst. Eur (1 priedas). Iš jų: nekilnojamojo turto mokestis – 3 tūkst. Eur; paveldimo turto mokestis – 2 tūkst. Eur; pajamos iš baudų ir konfiskuoto turto ir kitų netesybų – 2,2 tūkst. Eur; palūkanos už sąskaitų likučius – 2,8 tūkst. Eur; valstybės rinkliavos – 6,9 tūkst. Eur; vietinė rinkliava – 41,5 tūkt.Eur; kitos pajamos – 12,49602 tūkst. Eur; materialiojo ir nematerialiojo turto realizavimo pajamos – 48,4 tūkst. Eur; gyventojų pajamų mokestis – 122 tūkst. Eur. Biudžetinės įstaigos gavo 14,62485 tūkst. Eur daugiau pajamų už teikiamas paslaugas nei planavo metų pradžioje (biudžeto pakeitimų“ lentelės 3 priedas).  **Išlaidų** dalyje (4 ar 5 priedai*) valstybės biudžeto tikslinės**lėšos* skiriamos programoms ir asignavimų valdytojams, kurie vykdo šias funkcijas. Detalus paskirstymas pateiktas prie sprendimo projekto pateiktoje „biudžeto pakeitimų“ lentelės 6 priede. *Savarankiškai funkcijai* papildomas lėšų poreikis sudaro 456,2 tūkst. Eur. Dalis lėšų – 215,2 tūkst. Eur – perkeliama iš nepanaudotų asignavimų (daugiausia dėl kuro ir energijos kainų pokyčių, neužimtų pareigybių), kita dalis nukreipiama didinant savivaldybės biudžeto pajamas – 241,3 tūkst. Eur. Detalus poreikis papildomiems asignavimams ir nepanaudoti asignavimai pateikti prie sprendimo projekto pridedamoje 1 lentelėje „papildomas lėšų skyrimas“. Tikslinama 4 ir 5 priedų *ES finansinės paramos lėšos*. Iš viso gauta 1333,421 tūkst. Eur. Tikslinamas sprendimo 8 priedas „2023 m. planuojamų vykdyti projektų, finansuojamų iš ES ir kitų fondų paramos, Valstybės investicijų programos ir kuriems reikalingas prisidėjimas, sąrašas“. Pakeitimų lentelėje išskirta raudonu šriftu.  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedama: sprendimo lyginamasis variantas, sprendimo priedų nauja redakcija, papildomo lėšų skyrimo detalizacija, 1 lentelė, sprendimo priedų pakeitimai. |